|  |  |
| --- | --- |
| Datum: | 3.2.2025 |
| Številka: | 092-0010/2025-2 |

**Nezavezujoči poziv občinam RS k ponudbi objekta za umestitev dejavnosti šola v naravi**

Spoštovani,

Na Ministrstvu za vzgojo in izobraževanje načrtujemo preizkus možnosti širitve mreže za izvajanje dejavnosti javne službe šola v naravi, ki jo izvaja Center šolskih in obšolskih dejavnosti ( v nadaljevanju CŠOD). Dodatne lokacije želimo vzpostaviti s ciljem razpršenosti dejavnosti po celotni Sloveniji, omogočiti mladim pridobivanje znanj o bogati kulturni in naravni dediščini Slovenije, spodbujanje mladih h gibanju v naravi ter usposobiti mlade za odgovoren in trajnostni odnos do narave. Trenutno CŠOD izvaja dejavnost na 25 lokacijah širom Slovenije, na vsaki lokaciji je zagotovljena polna oskrba (*nastanitev vključno s hrano*) za vsaj 60 udeležencev, ki preživijo aktivno 3 do 5 dnevne dejavnosti. Na lokacijah so omogočene aktivnosti tudi v času pouka prostih dni in čez vikend, proste kapacitete pa koristijo društva, klubi in tržne skupine.

Ker je zaznan večji interes po koriščenju dejavnosti CŠOD, kot jih s trenutnimi prostorskimi kapacitetami zavod lahko zagotovi, v ta namen objavljamo nezavezujoč poziv občinam v Republiki Sloveniji, da izrazijo interes po sodelovanju in predložijo ponudbo primernega objekta, ki bi ga lahko uporabljali za omenjeno dejavnost. Minimalni standard objekta je podan v prilogi tega poziva.

***Primernost objekta:***

1. **lokacija objekta:**
   1. objekt naj bo umeščen v naravno okolje, ki omogoča stik z naravo, dostop do gozdov, rek ali drugih naravnih in kulturnih znamenitosti
   2. geografska lokacija: prednost lokacije, ki v bližnji okolici oziroma znotraj regije CŠOD trenutno ne razpolaga s kapacitetami (*trenutna razpršenost v prilogi poziva*)
   3. lokacija izven strnjenega naselja
   4. možnost športnih aktivnosti v bližini (*igrišča, pohodniške poti itd.*)
   5. urejen dostop do objekta z avtobusom
2. **stanje objekta:**
   1. prostorska razporeditev v objektu omogoča namestitev vsaj 60 udeležencev v sobah s 4 do 6 ležišči ter vsaj dve sobi za učitelje
   2. kuhinja z jedilnico
   3. večnamenski prostor za izvajanje delavnic in skupinskih aktivnosti
   4. prostor za deponiranje opreme (*npr: kolesa, obuvala, športni rekviziti itd*)
3. **okolica objekta:**
   1. izvajanje dejavnosti v okolici objekta, dejavnosti v gozdu, ob potoku/reki,
   2. pohodništvo, možnost kolesarjenja,
   3. kulturne znamenitosti
4. **energetska učinkovitost objekta**

***Predložitev ponudbe***

Občine, ki želijo sodelovati, prosimo, da najkasneje do 31.03.2025 pošljejo nezavezujočo ponudbo na elektronski naslov info@csod.si ali na naslov CŠOD, Frankopanska ulica 9, 1000 Ljubljana s pripisom: »Ponudba za dejavnost šola v naravi«

***Ponudba naj vključuje:***

1. Kratek opis objekta in lokacije vključno s tlorisi etaž.
2. Fotografije objekta in njegove okolice.
3. Podatke o obstoječi infrastrukturi.
4. Informacijo o možnostih sodelovanja pri prilagoditvah objekta, če so potrebne.
5. Predvidene obveznosti upravljanja (*možnost prenosa*).

***Dodatne informacije***

Za vse dodatne informacije nas lahko kontaktirate pisno na info@csod.si. Z veseljem bomo odgovorili na vaša vprašanja ter pojasnili podrobnosti glede pričakovanj in nadaljnjih korakov.

Najlepša hvala za vaš interes in pripravljenost sodelovati pri ustvarjanju trajnostnih in izobraževalnih priložnosti za mlade. Vaša podpora je ključna pri oblikovanju okolja, ki spodbuja učenje, druženje in spoštovanje narave in bo koristila prihodnjim generacijam.

S spoštovanjem,

Po pooblastilu Ministrstva za vzgojo in izobraževanje

Center šolskih in obšolskih dejavnosti

Branko Kumer, direktor

***Prijavni obrazec***

Na osnovi poziva številka 092-0010/2025-2 z dne 3.2.2025, objavljen na portalu Vlade Republike Slovenije (<https://www.gov.si/zbirke/javne-objave/>) in portalu CŠOD (<https://www.csod.si/stran/drugi-razpisi>), vam pošiljamo Ponudbo objekta za izvajanje dejavnosti šola v naravi.

|  |  |
| --- | --- |
| Občina: |  |
| Naslov: |  |
| Kontaktni podatki: |  |
| Naslov objekta: |  |
| št. parcele, naziv k.o.: |  |
| Površina parcele m2 |  |
| št. stavbe: |  |
| Neto bivanjska površina stavbe m2: |  |
| Število etaž (K,P,N,M): |  |
| Število prostorov: |  |
| Energetska izkaznica: |  |
| Vrsta energenta za TSV in ogrevanje prostorov: |  |
| Telekomunikacijska povezava: |  |

V\_\_\_\_\_\_\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_\_\_\_\_\_

župan občine

Priloge:

* Kratek opis objekta in lokacije vključno s tlorisi etaž.
* Fotografije objekta in njegove okolice.
* Podatki o obstoječi infrastrukturi.
* Informacija o možnostih sodelovanja pri prilagoditvah objekta